παλλαντος ει τιν οισθας ανδρ επωνυμον δεκαδαρχον εργων αντινοοιο προστατην τουτωι με δαιμων οικετην κατηγαγεν αιθιοπιδος γης ενθ εμοι φυτοσποροι. χροιην μεν εν ζωοισιν ην μελαντερος οιον βολαι ποιουσιν ηλιωτιδες ψυχη δε λευκοις ανθεσιν βρυους αει ευνοιαν ειλκε δεσποτου σαοφρονος ψυχης γαρ εσθλης καλλος εστι δευτερον μορφην τε μοι μελαιναν ευ κατεστεφεν. οιος μετ ινδους ηλθε μαινολης θεος βωμοις ανησων αινα φυλα βαρβαρων τοιουτος ην παροιθεν ηλιουμενος. νυν αυτε τυμβωι παντ αποκρυψας εχω θυμον τε μορφην θ η με το πριν αμπεχεν λοιπον δε παντων ουνομ εστι μοι μονον. επιτυγχανοντα γαρ με γινωσκοις ξενε παντων τυχοντα των βροτοισιν ηδεων τουτων δ αμοιβην δεσποτηι δοιη θεος βιου τε μακρειν οιμον ευκλειαν θ ομου.
Eg. — Antinooupolis (Sheikh ‘Ibāda) — beg. 3rd c. AD — GVI 1167
 beg. 3rd c. AD 